চলিত বৰ্ষৰ বাবে ৰাজ্য চৰকাৰে ঘোষণা কৰিছে বীৰ চিলাৰায় বঁটা । ৰাজ্য চৰকাৰে ঘোষণা কৰা চলিত বৰ্ষৰ এই বঁটাৰ বাবে মনোনীত হৈছে কামৰূপ জিলাৰ শিঙিমাৰীৰ প্ৰিয়ংকা নায়ক।
সম্প্ৰতি অসমৰ আগশাৰীৰ শিক্ষানুষ্ঠান কটন বিশ্ববিদ্যালয়ত অধ্যয়নৰত প্ৰিয়ংকা নায়কক অহা ১৫ আগষ্ট অৰ্থাৎ ভাৰতৰ স্বাধীনতা দিৱসৰ দিনা উক্ত বঁটাটি প্ৰদান কৰা হ'ব।
গুৱাহাটীৰ খানাপাৰাত অনুষ্ঠিত হ'বলগীয়া স্বাধীনতা দিৱসৰ কাৰ্যসূচীত মুখ্য মন্ত্ৰী সোণোৱালে প্ৰিয়ংকাক নিজ হাতেৰে সাহসিকতাৰ বীৰ চিলাৰায় বঁটাটি প্ৰদান কৰিব বুলি জানিব পৰা গৈছে।
উল্লেখযোগ্য যে কটন বিশ্ববিদ্যালয়ত অধ্যয়নৰত এইগৰাকী অসাধাৰণ প্ৰতিভাসম্পন্ন ছাত্ৰীয়ে NCC (National Cadet Corps) ৰ জৰিয়তে বিগত সময়ত ভাৰতক প্ৰতিনিধিত্ব কৰি শ্ৰীলংকাৰ লগতে বিভিন্ন আন্তঃৰাষ্ট্ৰীয় পৰ্যায়ত সুনাম অৰ্জন কৰিবলৈ সক্ষম হৈছে।
সেয়ে ৰাজ্য চৰকাৰে চলিত বৰ্ষৰ বীৰ চিলাৰায় বঁটাটি গুৱাহাটী মহানগৰীৰ নিচেই ওচৰৰ শিঙিমাৰীৰ নিবাসী তথা কটনৰ ছাত্ৰী প্ৰিয়ংকা নায়কক প্ৰদান কৰিব বুলি ঘোষণা কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
